dimanche 11 décembre 2011
Yontii par Gelongal Fuuta lollirɗo : Njaay Saydu Aamadu
Ɓiɓɓe Muritani, darnde yontii
Tiiɗen, tiiɗnen, ngootaagu men yontii
Petten tonngi, ɓamtaare men soñtii
Yiɗde hoyre mum, tabita ko timmal
Fasnaade ngenndi mum ko nezzaagal
Reende ganni, hisna ko cagataagal
Gañondiral, kalfaandi e majjere
Yo ndebbu nder, keɓoya ɓakkere.
So doole ndonkii, yo doole keɓɓo
So mawɗo ɗaccii, yo suka teɓɓo.
Ndimaagu leydi, ko ɓiɓɓe leydi
Mahdi leydi ko maa ɓiɓɓe leydi.
Ndenten, njanngen, ngollen goonga, poolen
Poolen, feccooru e yahdiiɓe, njoolen.
Aaraabe, Pullo, Sooninke e Wolof
Pinen, paamen, ngannditen fotde men.
Yo Ngenndi men ɓuran en ngoowaandi
Ndemaandi fooltanoo en njiggaandi.
Ngenndi men ko leydi nduwanaandi
Ndimri, keewndi limmbam, njuuroyteendi,
Njuuroyteendi so tiiɗnaare tabitii
Ndi laatoo aljanna, so en ngonirii.
Ɓiɓɓe Muritani, darnde yontii
Tiiɗen, tiiɗnen, ngootaagu men yontii
Petten tonngi, ɓamtaare men soñtii
Gelongal Fuuta lollirɗo
Njaay Saydu Aamadu
Inscription à : Publier les commentaires (Atom)
sag_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn wol_Latn fra_Latn